Nathanael Greene

Nathanael Greene (7. august (vkj 27. juuli) 1742 – 19. juuni 1786) oli Ameerika sõjaväelane, Ameerika iseseisvussõjas võidelnud Kontinentaalarmee kindralmajor.

Ta on tuntud eduka väejuhtimise poolest iseseisvussõja lõunarindel, kus ta sundis Briti kindralleitnandi Charles Cornwallise Põhja- ja Lõuna-Carolinast taganema. Sõja algul oli Greene maakaitseväes reamees, kuid kerkis sõja käigus esile George Washingtoni andeka ohvitserina. Pärast sõda sattus Greene rahalistesse raskustesse.

Eduka väejuhtimise eest Eutaw Springsi lahingus andis Kontinentaalkongress Greene'ile Kongressi kuldmedali. Tema järgi on nimetatud mitmed paigad Ameerika Ühendriikides.

pisi|vasakul|Nathanael Greene'i vapp

Viited

 Välislingid 

 Nathanael Greene. Encyclopædia Britannica
 Nathanael Greene'i biograafia. Historic Valley Forge

Kategooria:Kontinentaalarmee kindralid
Kategooria:Kongressi kuldmedali kavalerid
Kategooria:Sündinud 1742
Kategooria:Surnud 1786